ក្រសួងវប្បធម៌ និងវិចិត្រសិល្បៈ

## សាវតាក្រសួង
**ក្រសួងវប្បធម៌និងវិចិត្រសិល្បៈ** ត្រូវបានបង្កើតឡើងជាផ្លូវការនៅ ខែតុលា ឆ្នាំ១៩៩៦។ ក្រសួងវប្បធម៌ និងវិចិត្រសិល្បៈ មាន អគ្គនាយកដ្ឋានពីរ និងសាកលវិទ្យាល័យភូមិន្ទវិចិត្រសិល្បៈមួយដែលមានមហា វិទ្យាល័យក្រោមចំណុះចំនួន៥ និងមជ្ឈមណ្ឌលវិទ្យាសាស្រ្តស្រាវជ្រាវវប្បធម៌មួយ។ ក្រសួងវប្បធម៌ និងវិចិត្រសិល្បៈដឹកនាំដោយរដ្ឋមន្ត្រីមួយរូប រដ្ឋលេខាធិការប្រាំរូប និង អនុរដ្ឋលេខាធិការប្រាំពីររូប។

តាមរយៈគេហទំព័រក្រសួងវប្បធម៌ និងវិចិត្រសិល្បៈ ៖

* **សម័យសង្គមរាស្ត្រនិយម** ៖ ការងារវប្បធម៌ ស្ថិតនៅក្រោមឱវាទ**ក្រសួងសិក្សាធិការ** (ក្រសួងអប់រំ)។
* **សម័យសាធារណរដ្ឋខ្មែរ** ៖ ទីស្ដីការក្រសួង ត្រូវបានបង្កើតឡើង ដែលមានទីតាំងស្ថិតនៅក្នុងព្រះបរមរាជវាំង ដឹកនាំដោយ លោក អ៊ុំ សាមុត ជារដ្ឋមន្ត្រី។
* **សម័យសាធារណរដ្ឋប្រជាមានិតកម្ពុជា** ៖ ទីស្ដីការក្រសួងត្រូវបានបង្កើតឡើងជាថ្មី ដែលមានឈ្មោះថា **ក្រសួង​ឃោសនាការ វប្បធម៌ និងព័ត៌មាន** មានទីតាំងនៅជ្រុងផ្លូវលេខ ១៨០។ ដឹកនាំដោយ សមមិត្ត កែវ ចិន្តា ជារដ្ឋមន្រ្តី។
* **សម័យរដ្ឋកម្ពុជា** ៖ ទីស្ដីការក្រសួង មានទីតាំងនៅកន្លែងដដែល មានឈ្មោះថា **ក្រសួងឃោសនាការ វប្បធម៌** ដឹកនាំដោយ សមមិត្ត ឆេង ផុន ជារដ្ឋមន្រ្តី បន្ទាប់មក លោក ហង់ ជួន ជារដ្ឋមន្ត្រី។
* **សម័យព្រះរាជាណាចក្រកម្ពុជា** ៖
# អាណត្តិទី ១ នៃរដ្ឋសភា ៖ ទីស្ដីការក្រសួង មានទីតាំងនៅដដែល មានឈ្មោះថា **ក្រសួងវប្បធម៌ និង វិចិត្រសិល្បៈ** ដឹកនាំដោយ ឯកឧត្តម នុត ណារ៉ាង ជារដ្ឋមន្ត្រី។
# អាណត្តិទី ២ នៃរដ្ឋសភា ៖ ទីស្ដីការក្រសួង បានប្តូរទីតាំងស្ថិតនៅតាមបណ្ដោយផ្លូវព្រះនរោត្តមលេខ ២២៧ សង្កាត់ ទន្លេបាសាក់ ខណ្ឌចម្ការមន រាជធានីភ្នំពេញ ដឹកនាំដោយ សម្ដេចព្រះរៀម នរោត្តម បុប្ផាទេវី ជារដ្ឋមន្ត្រី។
# អាណត្តិទី ៣ នៃរដ្ឋសភា ៖ ដឹកនាំដោយ អ្នកអង្គម្ចាស់ ស៊ីសុវត្តិ ប៉ាណារ៉ា សិរីវុឌ្ឍ ជារដ្ឋមន្ត្រី បន្ទាប់មក ឯកឧត្តមទេសរដ្ឋមន្រ្តី វ៉េង សិរីវុឌ្ឍ ជារដ្ឋមន្រ្តី។
# អាណត្តិទី ៤ នៃរដ្ឋសភា ៖ ដឹកនាំដោយ ឯកឧត្តម ហ៊ឹម ឆែម ជារដ្ឋមន្ត្រី។
# អាណត្តិទី ៥ នៃរដ្ឋសភា ៖ ដឹកនាំដោយ លោកជំទាវ ភឿង សកុណា ជារដ្ឋមន្ត្រី។

## បេសកកម្ម
ក្រសួងវប្បធម៌និងវិចិត្រសិល្បៈត្រូវបានរាជរដ្ឋាភិបាលកម្ពុជាប្រគល់បេសកម្មឱ្យដឹកនាំ និងគ្រប់គ្រង វិស័យវប្បធម៌ និងវិចិត្រសិល្បៈនៃព្រះរាជាណាចក្រកម្ពុជា។ ក្រសួងវប្បធម៌និងវិចិត្រសិល្បៈមានមុខងារ និងភារកិច្ចដូចតទៅៈ
- ប្រតិបត្តិនូវនយោបាយការពារថែរក្សា និងលើកតម្លៃបេតិកភណ្ឌវប្បធម៌ជាតិ និងសម្បត្តិវប្បធម៌ទូទៅ នៃព្រះរាជាណាចក្រកម្ពុជា គ្រប់គ្រងបណ្តារមណីយដ្ឋាន បុរាណវិទ្យា នរវិទ្យា និងប្រវត្តិវិទ្យា
- ផ្តុំឡើងវិញ និងលើកតម្កើងបណ្តាតំលៃវប្បធម៌ និងជំនឿទំនៀមទំលាប់ប្រពៃណីរបស់សង្គមជាតិ បំផុសការបង្កើតស្នាដៃផ្សព្វផ្សាយ និងអភិវឌ្ឍន៍សកម្មភាពវប្បធម៌
- ជាអាណាព្យាបាលលើសាកលវិទ្យាល័យភូមិន្ទវិចិត្រសិល្បៈ ក្នុងការបណ្តុះបណ្តាលលិល្បៈករ តន្ត្រី ស្ថាបត្យករ បុរាណវិទូ និងអ្នកជំនាញផ្សេងៗទៀត ដែលសហការជាមួយក្រសួងអប់រំយុវជននិងកីឡា។ 
## រចនាសម្ព័ន្ធ
ក្រសួងវប្បធម៌និងវិចិត្រសិល្បៈ មានរចនាសម្ព័ន្ធដូចតទៅៈ
### ថ្នាក់កណ្តាល
*ខុទ្ទកាល័យរដ្ឋមន្ត្រី
*អធិការដ្ឋាន
*នាយកដ្ឋានសវនកម្មផ្ទៃក្នុង
*អគ្គនាយកដ្ឋានរដ្ឋបាល និងហិរញ្ញវត្ថុ
*អគ្គនាយកដ្ឋានបច្ចេកទេសវប្បធម៌ 
*អគ្គនាយកដ្ឋានបេតិកភណ្ឌ
*សាលាមធ្យមវិចិត្រសិល្បៈ
### អង្គភាពមូលដ្ឋាន
*មន្ទីរវប្បធម៌ និងវិចិត្រសិល្បៈខេត្ត-ក្រុង
*អធិការដ្ឋាន
### គ្រឹះស្ថានសាធារាណៈ
*សាកលវិទ្យាល័យភូមិន្ទវិចិត្រសិល្បៈ
## អគ្គនាយកដ្ឋានបច្ចេកទេសវប្បធម៌
អគ្គនាយកដ្ឋានបច្ចេកទេសវប្បធម៌ មានមុខងារអនុវត្តនូវរាល់បេសកកម្មរបស់ក្រសួងក្នុងការប្រតិបត្តិ នយោបាយលើវិស័យ៖
*បេតិកភណ្ឌ សារមន្ទីរ សិល្បៈសូនរូប សៀវភៅនិងការអាន ភាពយន្ត វីដេអូនិងពហុមេឌីយ៉ា អភិវឌ្ឍន៍វប្បធម៌ និងអប់រំសិល្បៈ។
*អគ្គនាយកដ្ឋានបច្ចេកទេសវប្បធម៌ ត្រូវបានដឹកនាំដោយអគ្គនាយកមួយរូប អមដោយអគ្គនាយករង មួយចំនួន ធ្វើការតាមការចាំបាច់។

អគ្គនាយកដ្ឋានបច្ចេកទេសវប្បធម៌ មាននាយកដ្ឋានចំណុះ : 
*នាយកដ្ឋានអភិវឌ្ឍន៍វប្បធម៌
*នាយកដ្ឋានសិល្បៈភាពយន្ត និងផ្សព្វផ្សាយវប្បធម៌
*នាយកដ្ឋានសិល្បៈទស្សនីយភាព
*នាយកដ្ឋានសិល្បៈសូនរូប និងសិល្បៈសិប្បកម្ម
*នាយកដ្ឋានសៀវភៅ និងការអាន 
## នាយកដ្ឋានរដ្ឋបាលនិងហិរញ្ញវត្ថុ
នាយកដ្ឋានរដ្ឋបាលនិងហិរញ្ញវត្ថុ មានមុខងារដូចតទៅ៖
*គ្រប់គ្រងការងាររួមមាន : រដ្ឋបាលបូកសរុបរបាយការណ៍ឯកសារបុគ្គលិកផែនការហិរញ្ញវត្ថុ សម្ភារ បរិក្ខារ ការងារបណ្តុះបណ្តាលក្របខ័ណ្ឌក្រសួងការងារសិក្សាស្រាវជ្រាវ និងធ្វើតល្យភាពការងារ។
*សម្របសម្រួលរាល់សកម្មភាពរដ្ឋបាលនៅក្នុងក្រសួង ជាមួយបណ្តាអង្គភាពមូលដ្ឋាន ខេត្តក្រុង និងជាមួយបណ្តាក្រសួងនានា។
*នាយកដ្ឋានរដ្ឋបាល និងហិរញ្ញវត្ថុ ត្រូវបានដឹកនាំដោយអគ្គនាយកមួយរូប និងអមដោយអគ្គនាយករង មួយចំនួន ជួយធ្វើការទៅតាមការចាំបាច់។

នាយកដ្ឋានរដ្ឋបាលនិងហិរញ្ញវត្ថុមាននាយកដ្ឋានចំណុះ : 
*នាយកដ្ឋានរដ្ឋបាលទូទៅ
*នាយកដ្ឋានបុគ្គលិក
*នាយកដ្ឋាននីតិកម្ម
*នាយកដ្ឋានគណនេយ្យ និងហិរញ្ញវត្ថុ
*នាយកដ្ឋានសំភារៈ និងបរិក្ខារ
*នាយកដ្ឋានផែនការ ស្ថិតិ និងសរុប
*នាយកដ្ឋានសិទ្ធិអ្នកនិពន្ធ និងសិទ្ធិប្រហាក់ប្រហែល
*នាយកដ្ឋានសហប្រតិបត្តិការវប្បធម៌អន្តរជាតិ និងកិច្ចការអាស៊ាន
*សាលាបណ្តុះបណ្តាលក្របខ័ណ្ឌវប្បធម៌
### សាកលវិទ្យាល័យភូមិន្ទនិងវិចិត្រសិល្បៈ
សាកលវិទ្យាល័យភូមិន្ទវិចិត្រសិល្បៈ មានមុខងាររៀបចំបណ្តុះបណ្តាលសិល្បៈករ តន្ត្រីករ ស្ថាបត្យករ បុរាណវិទូ និងជំនាញផ្សេងៗទៀត ដែលពាក់ព័ន្ធនឹងវិស័យវប្បធម៌។
*សាកលវិទ្យាល័យភូមិន្ទនិងវិចិត្រសិល្បៈមានឋានៈសមមូលអគ្គនាយកដ្ឋាន។
*ការរៀបចំ និងការប្រព្រឹត្តទៅនៃសាកលវិទ្យាល័យភូមិន្ទនិងវិចិត្រសិល្បៈ និងត្រូវរៀបចំដោយអនុក្រិត មួយដោយឡែក។

សាកលវិទ្យាល័យភូមិន្ទនិងវិចិត្រសិល្បៈមានមហាវិទ្យាល័យចំនួន៥ គឺ : 
*មហាវិទ្យាល័យស្ថាបត្យកម្ម
*មហាវិទ្យាល័យបុរាណវិទ្យា
*មហាវិទ្យាល័យសូនរូប
*មហាវិទ្យាល័យនាដសាស្ត្រ
*មហាវិទ្យាល័យតូរ្យតន្ត្រី ។

ដោយឡែកមជ្ឈមណ្ឌលស្រាវជ្រាវវិទ្យាសាស្ត្រវប្បធម៌ក៏ស្ថិតនៅក្នុងអង្គការលេខ  និងរចនាសម្ព័ន្ធរបស់ សាកលវិទ្យាល័យភូមិន្ទនិងវិចិត្រសិល្បៈ។

## សមាសភាពអ្នកដឹកនាំ
### រដ្ឋមន្ត្រី
*លោកជំទាវ ភឿង សកុណា

### រដ្ឋលេខាធិការ
*ឯកឧត្តម ឃឹម សារិទ្ធ
*ឯកឧត្តម ជុច ភឿន
*លោកជំទាវ ម៉ិញ កុសនី
*ឯកឧត្តម អ៊ុក សុជាតិ
*ឯកឧត្តម សោម សុគន្ធ
*ឯកឧត្តម ថៃ នរសត្យា
*ឯកឧត្តម សំរាំង កំសាន្ដ

### អនុរដ្ឋលេខាធិការ
*ឯកឧត្តម ហ៊ឺ វីរៈ
*ឯកឧត្តម អ៊ុន ទឹម
*លោកជំទាវ ឆឹង ស៊ីម៉ន
*លោកជំទាវ នេត្រ ភូម៉ារី
*ឯកឧត្តម គង់ កន្ថរ៉ា
*ឯកឧត្តម មិន ចណ្ឌីណាវុធ
*ឯកឧត្តម ស្រី សួន
*ឯកឧត្តម ធៀង វណ្ណដារ៉ុង

### ទីប្រឹក្សាអមក្រសួង
*ឯកឧត្តម ផាន់ សារ៉ាត់
*លោកជំទាវ នង ចាន់ថន
## គោលនយោបាយ
យោងតាមកម្មវិធីនយោបាយ របស់រាជរដ្ឋាភិបាល និងផែនការយុទ្ធសាស្ត្រអភិវឌ្ឍន៍ជាតិ ឆ្នាំ២០០៦-២០១០អនុវត្តតាមផែនការសកម្មភាព ការងារវិស័យវប្បធម៌សម្រាប់នីតិកាលទី៣នៃរដ្ឋសភា ក្រសួងលើកឡើងនូវផែនការសកម្មភាពការងារវិស័យវប្បធម៌ប្រចាំឆ្នាំ ២០០៧ ដូចតទៅ ៖ 
### គោលនយោបាយវប្បធម៌
*បន្តអនុវត្តនយោបាយ **អភិវឌ្ឍសង្គមវប្បធម៌សន្តិភាព**
### គោលបំណង
*ស្រាវជ្រាវ អភិរក្ស និងអភិវឌ្ឍន៍វប្បធម៌ ដើម្បីលើកតម្កើងអត្តសញ្ញាណវប្បធម៌
*បង្កើតផលប្រយោជន៍ពីសក្តានុពលភាពរបស់វប្បធម៌ 
### គោលដៅនៃការធ្វើសកម្មភាព
*ប្រែក្លាយព្រះរាជាណាចក្រកម្ពុជា ជាមជ្ឈមណ្ឌលផ្សព្វផ្សាយវប្បធម៌ជាតិ
*រំលេចអត្តសញ្ញាណវប្បធម៌ជាតិ
រួមចំណែកសាងសមយុត្តិ បង្កើតការងារ និងរួមចំណែកកាត់បន្ថយ ភាពក្រីក្រក្នុងសង្គម។ 
### ផែនការសកម្មភាព
#### សកម្មភាពជាអាទិភាព
ឆ្នាំ ២០០៧ ដើម្បីបន្តបំពេញតួនាទីភារកិច្ចក្នុងការអភិរក្ស និងអភិវឌ្ឍន៍ វប្បធម៌ជាតិស្របតាម [យុទ្ធសាស្ត្រចតុកោណ] របស់រាជរដ្ឋាភិបាល។ ក្រសួងមានផែនការសកម្មភាពការងារជាអាទិភាពគឺ ៖ 
*ជួសជុសប្រាសាទព្រៃនគរក្នុង នៅខេត្តកំពង់ចាម (ទីដៅតំបន់រមណីយដ្ឋាន ប្រវត្តិសាស្ត្រ កសិទេសចរណ៍ របស់រាជរដ្ឋាភិបាល) 
*ជ្រើសរើសប្រាសាទមួយជួសជុល នៅតំបន់ប្រាសាទសំបូរព្រៃគុក ខេត្តកំពង់ធំ (ទីដៅតំបន់ទេសចរណ៍វប្បធម៌) 
*ជួសជុលប្រាសាទបន្ទាយឆ្មារ និងប្រាសាទ នៅវត្តភ្នំហាន់ជ័យ ខេត្តកំពង់ចាម 
*អភិវឌ្ឍន៍វប្បធម៌ជនជាតិ នៅភូមិភាគឥសាន្ត និងនៅស្រុកប្រាសាទសំបូរ ខេត្តកំពង់ធំ 
*ជម្រុញ និងពង្រឹងខ្នាតផលិតផលសិល្បៈសូនរូបសិប្បកម្ម នៅខេត្តពោធិ៍សាត់ និង នៅសហគមន៍ក្នុង ស្រុក ប្រាសាទសំបូរ ខេត្តកំពង់ធំ
*រៀបចំកម្មវិធីសម្តែងសិល្បៈនៅរាជធានីភ្នំពេញ សំរាប់ភ្ញៀវទេសចរណ៍
*អភិវឌ្ឍន៍ធនធានមនុស្ស ក្នុងបរិបទអភិវឌ្ឍន៍វប្បធម៌
*បង្កើនការផ្សព្វផ្សាយ តាមរយៈ វិបសាយ (website) និង គេហទំព័រ (homepage)  របស់ក្រសួង 
*បន្តធ្វើបញ្ជីសារពើភណ្ឌបេតិកភណ្ឌវប្បធម៌រូបី។

#### សកម្មភាពតាមជំនាញៈ
*រៀបចំទិវាវប្បធម៌ជាតិ ៣មីនា
* រៀបចំសន្និសីទ សិក្ខាសាលា បម្រើវិស័យវប្បធម៌
* រៀបចំមហោស្រពៈ សិល្បៈទស្សនីយភាព សិល្បៈសូនរូប សិល្បៈភាពយន្តវីដេអូ បង្ហើរខ្លែង ម្ហូបអាហារខ្មែរ សិល្បៈថតរូប បង្ហាញម៉ូតសំលៀកបំពាក់ និងក្បាច់គុណ ។ 
**អភិរក្ស និងអភិវឌ្ឍន៍បេតិកភណ្ឌវប្បធម៌រូបី ៖
***ជួសជុលគាំពារ ថែទាំ ប្រាសាទ-ស្តារស្រះបុរាណ-សំអាតបរិវេណប្រាសាទ 
***រៀបចំបង្កើតអភិរក្សដ្ឋាន និងពង្រាយមន្ត្រីអភិរក្សគ្រប់គ្រងនៅរមណីយដ្ឋាន ភ្នំព្រះរាជទ្រព្យ ប្រាសាទសំបូរព្រៃគុក ប្រាសាទព្រះខ័ន កំពង់ស្វាយ ប្រាសាទបន្ទាយឆ្មារ និង ប្រាសាទព្រះវិហារ 
***ធ្វើបញ្ជីសារពើភណ្ឌវត្ថុសិល្បៈបុរាណនៅសារមន្ទីរជាតិ និងនៅខេត្ត-ក្រុង និងនៅ អភិរក្សដ្ឋានអង្គរ 
***រៀបចំពង្រឹងសារមន្ទីរជាតិ និងកែលំអសារមន្ទីរខេត្ត-ក្រុង 
***សាងសង់សារមន្ទីរនៅខេត្តកំពង់ឆ្នាំង-កំពង់ធំ និងកំពត 
***មជ្ឈមណ្ឌលវប្បធម៌ជាតិៈ បង្កើតផ្នែកពិព័រណ៍ជាតិពន្ទុ វិចិត្រសាល-កែលំអ សារមន្ទីរខ្លែង 
**អភិរក្ស និងអភិវឌ្ឍន៍បេតិកភណ្ឌអរូបី ៖
***សិក្សាស្រាវជ្រាវ និងចងក្រងឯកសារស្តីពី កម្រងមូលដ្ឋានក្បាច់ចម្លាក់ខ្មែរ 
***សិក្សាស្រាវជ្រាវ និងចងក្រងឯកសារស្តីពីចំលាក់ និងតំបាញគ្រប់ប្រភេទ 
***សិក្សាស្រាវជ្រាវ និងចងក្រងឯកសារស្តីពីខ្នាតព្រះពុទ្ធបដិមាខ្មែរ 
***សិក្សាស្រាវជ្រាវ និងចងក្រងឯកសារស្នាដៃអ្នកនិពន្ធល្បីៗ 
***សិក្សាស្រាវជ្រាវ និងចងក្រងឯកសារស្តីពីអាពាហ៍ពិពាហ៍ខ្មែរ ការឡើងអ្នកតា និងទំនៀមទំលាប់បងប្អូន ជនជាតិភាគតិច 
***សិក្សាស្រាវជ្រាវ និងចងក្រងឯកសារស្តីពីការតម្លើងផ្ទាំងទស្សនីយភាពល្ខោន និងរបាំ ដែលកំពុងរងនូវ ការបាត់បង់ និងត្រូវទទួលរងនូវការបាត់បង់នាពេល អនាគត រៀបចំតម្លើងស្នាដៃថ្មី ៖១៤ស្នាដៃ 
***បំពាក់សំភារៈបច្ចេកទេសទំនើបសំរាប់ផលិតស្នាដៃភាពយន្ត និងវីដេអូឯកសារ 
***បំពាក់សំភារៈបច្ចេកទេសទំនើបសំរាប់ត្រួតពិនិត្យស្នាដៃភាពយន្ត និងវីដេអូ ឯកសារ 
***ផលិតខ្សែវីដេអូឯកសារវប្បធម៌ ០៥ចំណងជើង 
***វីដេអូបច្ចុប្បន្នភាព ២០ឯកសារ 
***រៀបចំបោះពុម្ព និទានុលេខ៍-ប្រតិទិន សៀវភៅប្រលោមលោក និងទស្សនាវដ្តី ៤លេខ 
***រៀបចំបង្កើតបណ្ណាល័យចល័ត រថយន្តមួយគ្រឿង 
***ជួសជុលសៀវភៅក្បួនខ្នាតចាស់ៗ 
***ដឹកនាំសិស្សចេញទៅសំដែងសិល្បៈទស្សនីយភាពតាមខេត្ត-ក្រុង។ 
**អភិវឌ្ឍន៍ធនធានមនុស្ស ៖ 
***បើកវគ្គបណ្តុះបណ្តាលមន្ត្រីរាជការ ០៣ វគ្គ 
***អនុវត្តន៍គោលនយោបាយកំណែទម្រង់រដ្ឋបាល ដោយជ្រើសរើសធនធាន មនុស្សដែលមានសមត្ថភាព ចំណេះដឹងទទួលខុសត្រូវ ធានាការគោរពច្បាប់ ជាអ្នកទ្រទ្រង់ និងផ្តល់សេវា 
***បណ្តុះបណ្តាល បំប៉នចំណេះដឹង និងធ្វើវិក្រឹត្យការដល់មន្ត្រីដែលកំពុង បំរើការដើម្បីលើកកំពស់សមត្ថភាព ខាងផ្នែករដ្ឋបាលគ្រប់គ្រង និងជំនាញ 
***អភិវឌ្ឍន៍គុណភាពអប់រំសិស្ស នៅសាលាជាតិវិចិត្រសិល្បៈ និងនិស្សិត សកលវិទ្យាល័យភូមិន្ទវិចិត្រសិល្បៈ ឱ្យមានសមត្ថភាពកំរិតជាតិ និងអន្តរជាតិ 
***ធ្វើឱ្យសំរេចនូវការកំណត់ចំនួនមន្ត្រីរាជការតាមតម្រូវការពិតប្រាកដ និងការពង្រាយមន្ត្រីរាជការតាម សមត្ថភាពជំនាញ 
***ធ្វើឱ្យប្រសើរឡើងនូវការគ្រប់គ្រងមន្ត្រីរាជការតាមប្រព័ន្ធព៌ត័មានវិទ្យា 
***បន្តធ្វើសមាហរណកម្មមន្ត្រីរាជាការ។ 
**ការងារនីតិកម្ម ៖ 
***កសាងច្បាប់ និងលិខិតបទដ្ឋាននានា ដើម្បីធានាដល់ការថែរក្សាការពារ សម្បត្តិបេតិកភណ្ឌវប្បធម៌រូបី អរូបី និងការគ្រប់គ្រងដឹកនាំផ្នែកឯកជន ឱ្យមានប្រសិទ្ធិភាព ក្នុងការធ្វើអាជីវកម្មលើវិស័យវប្បធម៌ 
***សេចក្តីព្រាងច្បាប់ការពារចំណេះដឹងស្តីពីប្រពៃណី ទំនៀមទំលាប់ 
***ធ្វើឱ្យសម្រេចអនុក្រឹត្យស្តីពីការគ្រប់គ្រងសិល្បៈទស្សនីយភាព 
***ធ្វើឱ្យសម្រេចអនុក្រឹត្យស្តីពីការគ្រប់គ្រងសិល្បៈសូនរូប សិប្បកម្ម 
***ធ្វើឱ្យសម្រេចអនុក្រឹត្យស្តីពីការបង្កើតអង្គភាពគ្រប់គ្រងសិទ្ធិរួម 
***បន្តវិសោធកម្មអនុក្រឹត្យលេខៈ៦២-ស្តីពីការប្រព្រឹត្តទៅនៃក្រសួងវប្បធម៌ និងវិចិត្រសិល្បៈ 
**ការអភិវឌ្ឍន៍ស្ថាប័ន ៖ 
***តំលើងអធិការដ្ឋាន ទៅជាអគ្គារធិការដ្ឋាន 
***បង្កើតនាយកដ្ឋានសិទ្ធិអ្នកនិពន្ធ 
***លើងការិយាល័យទំនាក់ទំនងវប្បធម៌អន្តជាតិទៅជានាយកដ្ឋានទំនាក់ទំនង វប្បធម៌អន្តជាតិ និងកិច្ចការ អាស៊ាន 
***បង្កើតសាលាជាតិវិចិត្រសិល្បៈថ្នាក់សមមូល នឹងនាយកដ្ឋាន 
***បង្កើតភូមិភាគវប្បធម៌ 
***ធ្វើវិសោធនកម្មអនុក្រឹត្យលេខ៦៣ អនក្រ.បកស្តីពីការគ្រប់គ្រងត្រួតពិនិត្យ សិល្បៈភាពយន្ត និងវីដេអូ 
***បង្កើតការិយាល័យទំនាក់ទំនងក្រុមថតបរទេស 
***អនុវត្តនយោបាយវិសហមជ្ឈការតាមរយៈការធ្វើប្រតិភូកម្មអំណាច ពីថ្នាក់ក្រសួង ទៅឱ្យថ្នាក់ខេត្ត ស្រុក 
***បង្កើនការគ្រប់គ្រងរដ្ឋបាល និងបច្ចេកទេសវប្បធម៌តាមអង្គភាពនីមួយៗ ដើម្បីធានា ដល់ការគ្រប់គ្រង សេវាកម្មរដ្ឋបាល និងបច្ចេកទេសលើវិស័យឯកជន 
**ទំនាក់ទំនងវប្បធម៌អន្តរជាតិ ៖ 
***បន្តកិច្ចសហប្រតិបត្តិការលើវិស័យសិល្បៈវប្បធម៌បរទេស ពិសេសគឺសហប្រតិបត្តិការលើវិស័យវប្បធម៌ក្នុង តំបន់ 
***ចូលរួមស្ថាបនាប្រព័ន្ធវប្បធម៌អាស៊ាន និងការផ្សព្វផ្សាយផ្លាស់ប្តូរចំណេះដឹង និងបទពិសោធន៍ 
***ផ្លាស់ប្តូរបេសកកម្ម និងអ្នកជំនាញការលើវិស័យវប្បធម៌បរទេស 
***ស្នើសុំបញ្ជូលសម្បត្តិបេតិកភណ្ឌវប្បធម៌រូបី ជាសម្បត្តិបេតិកភណ្ឌវប្បធម៌ ពិភពលោក ប្រាសាទព្រះវិហារ 
***ស្នើសុំបញ្ជូលសម្បត្តិបេតិកភណ្ឌវប្បធម៌អរូបី ជាសម្បត្តិបេតិកភណ្ឌវប្បធម៌ នៃមនុស្សជាតិ ល្ខោនពោល ស្រី-ចាប៉ី 
***ចូលរួម និងខិតខំទាញយកផលប្រយោជន៍ពីចរន្តសាកលភាវូបនីយកម្មល្មើ វិស័យវប្បធម៌។ ការអនុវត្តន៍ ផែនការសកម្មភាពការងារប្រចាំឆ្នាំ ២០០៧ ដើម្បីឱ្យសម្រេចទទួលបានលទ្ធផលល្អ ក្រសួង ខិតខំប្រមូលប្រភពទុនគ្រប់ប្រភេទ និងធ្វើការទំនាក់ទំនងគ្រប់មជ្ឈដ្ឋាន ទាំងក្នុង និងក្រៅប្រទេសព្រមទាំងកត្តា ចម្បងត្រូវបង្កើនសមត្ថភាពធនធានមនុស្ស គួបផ្សំវិស័យច្បាប់ ដើម្បីអភិរក្ស អភិវឌ្ឍន៍វប្បធម៌ប្រកបដោយ ចីរភាព។

## គន្ថនិទ្ទេស
## តំណភ្ជាប់
*ក្រសួងវប្បធម៌ និងវិចិត្រសិល្បៈ